Škoda SuperbŠkoda SuperbŠkoda Superb на ВікісховішчыŠkoda Superb на ВікісховішчыАгульныя даныя

|  |  |
| --- | --- |
| Вытворца: | Škoda |

**Škoda Superb** — легкавы аўтамабіль вытворчасці кампаніі Škoda. У мадэльным шэрагу — з 2001 года.

Superb (1934—1949)
------------------

Škoda Superb 4000 (тып 919)
Асноўны артыкул: **Škoda Superb (1934)**
Машына з назвай *Superb* упершыню з'явілася ў мадэльным шэрагу кампаніі Škoda ў 1934 годзе — гэта быў аўтамабіль сярэдняга класа, пабудаваны на падоўжанай хрыбетнай раме мадэлі Škoda 637. 

На выбар прапаноўваліся тры тыпы дрэва-металічных кузаваў — седан, лімузін і двухдзверны кабрыялет. Падвеска ўсіх колаў — незалежная, прывад тормазаў — гідраўлічны. Спачатку на Superb усталёўвалі ніжнеклапанныя шасціцыліндравыя аб'ёмам 2,5-2,9 л (55-65 к.с.), а ў 1938 годзе з'явіўся верхняклапанны рухавік 3,1 л (85 к.с.). Самы магутны *Superb 4000 тып 919 (1939-1940)* меў васьміцыліндравы рухавік 4,0 л (96 к.с.).

Да 1949 года зроблена 889 машын.

Superb I (2001—2008)
--------------------

{{{box_caption}}}
{{{box_caption}}}
Superb I
Першае пакаленне Škoda Superb (2001—2008 гады) было пабудавана на аснове Volkswagen Passat пятага пакалення, ад якога адрозніваўся расцягнутай на 100 мм (да 2803 мм) колавай базай. Кузаў — толькі седан. Падоўжна размешчаныя рухавікі аб'ёмам ад 1,8 да 2,8 л развівалі ад 101 да 193 к.с. каробка перадач — пяціступеньчатая механічная (ці шасціступеньчатая з рухавіком 2,5 л), а таксама пяціступеньчаты «аўтамат» ZF.

Выраблена 136 100 машын першага пакалення.

Superb II (2008—2015)
---------------------

{{{box_caption}}}
{{{box_caption}}}
Superb II
У 2008 годзе з'явіўся *Superb* другога пакалення. Колавая база паменшылася на 44 мм, але дзякуючы пераходу да папярочнага размяшчэння рухавіка салон стаў больш.
Адметнасцю аўтамабіля стала крышка багажніка з сістэмай *TwinDoor*, якая дазваляла адкрываць яе як разам са шклом (як на ліфтбеку), так і асобна (як на седанах). 

Skoda Superb Combi
Праз два гады выйшаў універсал *Superb Combi* з багажнікам аб'ёму 633 л. 

Таксама быў даступны ўніверсал версіі *Outdoor*, які адрозніваўся абвіссю з чорнага пластыка на бамперах, парогах, колавых арках і дадатковымі элементамі абароны дна. Акрамя таго, бакавое задняе шкло і шкло багажных дзверэй атрымала таніроўку.

Лінейка рухавікоў у асноўным складалася з турбіраваных чатырохцыліндравых рухавікоў аб'ёмам 1,4-2,0 (125-200 к.с.). На вяршыні маторнага шэрагу была версія з атмасферным рухавіком V6 3,6 (260 к.с.). Замест «аўтамата» была прапанаваная прэселектўная рабатызаваная каробка перадач DSG, апцыянальна быў даступны поўны прывад. 

У 2013 годзе мадэль зведала рэстайлінг.

Выраблена 618 500 машын другога пакалення.

Superb III (з 2015-га)
----------------------

{{{box_caption}}}
{{{box_caption}}}
Superb III
Першая Škoda Superb трэцяга пакалення сышла з канвеера 13 сакавіка 2015 года. У адрозненні ад папярэдняга пакалення з камбінаванай крышкай багажніка, трэці Superb прапануецца як класічны ліфтбек — з багажнымі дзвярыма падыманымі разам з заднім шклом.

У сакавіку 2019 года з канвеера Škoda ў Квасінах сышоў 500-тысячны аўтамабіль трэцяга пакалення.

### Рухавікі

| Аб'ём, л | Магутнасць, к.с. | Трансмісія |
| --- | --- | --- |
| Бензінавыя |
| 1,4 | 125 | механічная, шасціступеньчатая |
| 1,4 | 150 | механічная, шасціступеньчатая;DSG7 |
| 1,8 | 180 | механічная, шасціступеньчатая;DSG7 |
| 2,0 | 220 | DSG6 |
| 2,0 | 280 | DSG6 |
| Дызельныя |
| 1,6 | 120 | механічная, шасціступеньчатая;DSG7 |
| 2,0 | 150 | механічная, шасціступеньчатая;DSG6 |
| 2,0 | 190 | механічная, шасціступеньчатая;DSG6 |
|

### Бяспека

Аўтамабіль ўжо ў базавай камплектацыі з шэрагу сістэм бяспекі мае ESC, сістэму экстранага тармажэння, а на большасці еўрапейскіх рынкаў да іх дадаюцца дыферэнцыял XDS+, сачэнне за ціскам у шынах і радар, які адсочвае дыстанцыю да машын наперадзе. Апцыянальна на Superb можа ўсталёўвацца сістэма сачэння за сляпымі зонамі, адаптыўны круіз-кантроль, памочнік пры руху ў корках, сістэма сачэння за выкананнем раднасці руху, а таксама сістэма распазнання дарожных знакаў і кантролю стомленасці кіроўцы. Для еўрапейскага рынку Superb абсталёўваецца сям'ю падушкамі бяспекі (за даплату — дзевяццю).

Па выніках краш-тэстаў Euro NCAP аўтамабіль атрымаў вышэйшую адзнаку — пяць зорак. Сярод недахопаў — зафіксаваныя датчыкамі манекенаў павышаныя нагрузкі на грудную клетку кіроўцы пры франтальным сутыкненні, рызыка траўмаў шыі ў пасажыраў задняга шэрагу пры ўдары ззаду і траўманебяспечныя для пешаходаў кромка капота і стойкі лабавога шкла.


|  |  |
| --- | --- |
| Вынікі тэсту Euro NCAP, 2015 |  |
| Балы | % |
|  **Бяспека дарослых пасажыраў** | 32,7 | 86% |
|  **Бяспека пасажыраў-дзяцей** | 42,2 | 86% |
|  **Бяспека пешаходаў** | 25,7 | 71% |
|  **Актыўная бяспека** | 9,9 | 76% |
| **Пратэставаны аўтамабіль**: Škoda Superb 2.0 TDI 'Ambition' |

Зноскі
------

1. 1 2 3  Škoda Superb slaví. Třetí generace hlásí půlmilionu vyrobených kusů (чэшск.)  **(нявызн.)**?.  auto.cz (22 сакавіка 2019). Праверана 9 жніўня 2021.
2. ↑  Skoda Superb обзавелась "внедорожным" пакетом // abw.by  (руск.)
3. ↑  Первая Skoda Superb нового поколения сошла с конвейера // zr.ru  (руск.)
4. ↑  Skoda Superb нового поколения получила высшую оценку в краш-тестах EuroNCAP // abw.by  (руск.)
5. ↑  Летняя серия краш-тестов EuroNCAP: у новой Skoda Superb - "пятерка", у Hyundai i20 - "четверка", Fiat Panda Cross разбился на "тройку" // abw.by  (руск.)
6. ↑

Літаратура
----------

* СУПЕРбольшая «Шкода» // *За рулём* : часопіс. — 2002. — № 05. — С. 46-48. (руск.)
* В особо крупном размере // *Авторевю* : часопіс. — 2015. — № 10. (руск.)
* Повышение в звании // *За рулём* : часопіс. — 2015. — № 04. — С. 60-62. (руск.)

Гл. таксама
-----------

* 

* Лагатып Вікісховішча На Вікісховішчы ёсць медыяфайлы па тэме Škoda Superb

| ⛭Škoda Auto — брэнд Volkswagen Group |
| --- |
| Volkswagen Group | Audi  ·  Bentley  ·  Bugatti  ·  Lamborghini  ·  MAN  ·  Scania  ·  SEAT  ·  Škoda  ·  Volkswagen |
| Сучасны мадэльны шэраг Škoda | Citigo  ·  Fabia  ·  Rapid  ·  Scala  ·  Octavia  ·  Superb  ·  Enyaq iV  ·  Kamiq  ·  Karoq  ·  Kodiaq |
| Папярэднія мадэлі | Škoda Superb (1934–1942)  ·  105 / 120 / 125  ·  S100 / 110  ·  110R Coupé  ·  120S Rallye  ·  130 RS  ·  130 / 135 / 136  ·  440 / 445  ·  1100 GT  ·  Garde  ·  MB1000 / 1100  ·  Octavia (1959-1971)  ·  Rapid  ·  Favorit  ·  Felicia  ·  Roomster  ·  Praktik  ·  Yeti |
| Тралейбусы Škoda | ŠEAL 100  ·  Škoda 10Tr  ·  Škoda 12Tr  ·  Škoda 13Tr  ·  Škoda 14Tr  ·  Škoda 14TrE  ·  Škoda 14TrM  ·  Škoda 14TrR  ·  Škoda 14TrSF  ·  Škoda 15Tr  ·  Škoda 15TrM  ·  Škoda 15TrR  ·  Škoda 15TrSF  ·  Škoda 16Tr  ·  Škoda 17Tr  ·  Škoda 18Tr  ·  Škoda 19Tr  ·  Škoda 1Tr  ·  Škoda 20Tr  ·  Škoda 21Tr  ·  Škoda 22Tr  ·  Škoda 23Tr  ·  Škoda 24Tr Irisbus  ·  Škoda 25Tr Irisbus  ·  Škoda 26Tr  ·  Škoda 28Tr Solaris  ·  Škoda 2Tr  ·  Škoda 3Tr  ·  Škoda 4Tr  ·  Škoda 5Tr  ·  Škoda 6Tr  ·  Škoda 7Tr  ·  Škoda 8Tr  ·  Škoda 9Tr  ·  Škoda T 11  ·  Škoda Venezuela  ·  Škoda-Sanos S 115Tr  ·  Škoda-Sanos S 200Tr |
| Іншая тэхніка Škoda | Škoda M.28 (горная пушка)  ·  Škoda 14T (трамвай) |
| Глядзі таксама | Škoda Holding  ·  Škoda Works  ·  GreenLine  · Laurin & Klement (заснавальнік кампаніі) |
| Škoda Auto corporate website  ·  *A marque of the Volkswagen Group*  ·  Рухавікі Škoda Auto  ·  Škoda Auto India |